Okresná prokuratúra Komárno 
Pohraničná 6, 945 28 Komárno 1 	

Sp. zn. : 2 Pv 412/12/4401	Komárno, 6.12.2013
EEČ : 2-30-222-2013

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Komárno
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 19.10.2012, spisová značka 2 Pv 412/12/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
na tom skutkovom základe, že v čase od 23.30 hodiny dňa 13.júna 2012 do 00.10 hodiny dňa 14.júna 2012 neoprávnene prechovával u seba kovovo-drevenú fajku a alobalovú guľôčku s obsahom vysušenej rastlinnej látky, ktoré našiel v kríkoch pri budove baru a kaviarne XXXXX na XXXXX ulici č. XXXXX, v XXXXX dňa 13. júna 2012 o 23.30 hodine, a ktorý sa snažil ukryť prestrčením cez zadné sedadlá do batožinového priestoru osobného motorového vozidla zn. XXXXX EČ: XXXXX, počas kontroly osádky uvedeného motorového vozidla hliadkou Obvodného oddelenia Policajného zboru XXXXX na ulici XXXXX v XXXXX dňa 14.júna 2012 o 00.10 hodine,  a ktoré veci následne vydal príslušníkom polície, pričom kriminalistickou expertízou bolo zistené, že kovovo-drevená fajka obsahovala konope s hmotnosťou 164 mg, obsahujúce viac ako 10 mg účinnej látky THC, ktoré množstvo zodpovedá najmenej jednej obvykle jednorazovej dávke drogy a alobalová guľôčka obsahovala konope s hmotnosťou 566 mg, obsahujúce viac ako 20 mg účinnej látky THC,  ktoré množstvo zodpovedá najmenej dvom obvykle jednorazovým dávkam drogy, pričom rastliny rodu Cannabis (konopa) sú zaradené do I. skupiny omamných látok podľa zákona  č. 139/98 Z.z. o omamných látkach, psychotropných látkach a prípravkoch v znení neskorších predpisov.

Uznesením prokurátora Okresnej prokuratúry XXXXX zo dňa 19.10.2012, spisová značka 2 Pv 412/12/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
          Prokurátorka Okresnej prokuratúry XXXXX uznesením sp. zn. 2 Pv 412/12 - 7 z 19.októbra 2012 rozhodla v zmysle ustanovenia  § 216 odsek 1  Trestného poriadku o podmienečnom zastavení trestného stíhania proti obvinenému XXXXX pre prečin nedovolenej výroby omamných a  psychotropných látok, jedov alebo prekurzorov, ich držania a obchodovania s nimi podľa ustanovenia § 171 odsek 1 Trestného zákona, pre ktorý mu bolo dňa 26.júla 2012 vznesené obvinenie uznesením povereného príslušníka PZ Obvodného oddelenia XXXXX, Odboru poriadkovej polície  Okresného riaditeľstva Policajného zboru v XXXXX sp.zn. ČVS: ORP - 512/HU -KN - 2012 na skutkovom základe uvedenom vo výrokovej časti tohto uznesenia. 

           Podľa ustanovenia § 216 odsek 2 Trestného poriadku bola obvinenému stanovená skúšobná doba v trvaní 1 rok, ktorá začala plynúť dňom právoplastnosti uznesenia dňa 30.októbra 2012.   

	V zmysle ustanovenia § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Skúšobná doba u obvineného XXXXX uplynula dňa 30.októbra 2013. Obvinenému rozhodnutím o podmienečnom zastavení trestného stíhania nebola uložená povinnosť nahradiť škodu a neboli mu uložené ani iné obmedzenia.

	Po uplynutí skúšobnej doby bol zabezpečený odpis z registra trestov, výpis z evidencie priestupkov Obvodného úradu XXXXX, bola vyžiadaná správa z Obvodného oddelenia OR PZ XXXXX a z mesta XXXXX za účelom zistenia, či sa obvinený počas skúšobnej doby dopustil priestupku alebo iného protiprávneho konania.

           Z obsahu zabezpečených správ vyplýva, že sa obvinený sa nedopustil žiadneho trestného činu ani priestupku, ktorý by odôvodňoval záver pokračovať v trestnom stíhaní.

            Vzhľadom na vyššie uvedené možno konštatovať, že obvinený viedol riadny život počas celej skúšobnej doby za účelom posúdenia  splnenia zákonných  podmienok vyslovenia, že sa v skúšobnej dobe podmienečného zastavenia trestného stíhania osvedčil.

	Z uvedených dôvodov bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martina Čambalová
prokurátorka